(11)

V enem mesecu od datuma, ko družba Broadcom prejme uradno obvestilo o sklepu Komisije v skladu s členom 9 Uredbe (ES) št. 1/2003: i. na svetovni ravni (brez Kitajske) se družba Broadcom zavezuje, da bo: (a) prekinila izvajanje vseh obstoječih sporazumov in ne bo sklenila novih sporazumov, ki od proizvajalca originalne opreme zahtevajo, da pridobi več kot 50 % potrebnih zadevnih proizvodov od družbe Broadcom, ali pogojujejo podelitev necenovnih ugodnosti ali retroaktivnih cenovnih ugodnosti (5) v zvezi z zadevnimi proizvodi s tem, da proizvajalec originalne opreme pridobi več kot 50 % potrebnih zadevnih proizvodov od družbe Broadcom; (b) prekinila vse obstoječe sporazume in ne bo sklenila novih sporazumov, ki pridobitev zadevnih proizvodov ali podelitev ugodnosti zanje pogojujejo s tem, da proizvajalec originalne opreme od družbe Broadcom pridobi več kot 50 % potrebnih katerih koli drugih zadevnih proizvodov ali integriranih vezij Systems-on-a-Chip za kabelske rezidenčne vhode, Front End Chips za TV-komunikatorje in rezidenčne vhode ter/ali Wi-Fi Chips za TV-komunikatorje in rezidenčne vhode (v nadaljevanju skupaj: drugi proizvodi); ii. na ravni EGP se družba Broadcom zavezuje, da bo: (a) prekinila izvajanje vseh obstoječih sporazumov in ne bo sklenila novih sporazumov, ki od proizvajalca originalne opreme zahtevajo, da pridobi več kot 50 % za EGP potrebnih zadevnih proizvodov od družbe Broadcom, ali pogojujejo podelitev necenovnih ugodnosti ali retroaktivnih cenovnih ugodnosti v zvezi z zadevnimi proizvodi s tem, da proizvajalec originalne opreme pridobi več kot 50 % za EGP potrebnih zadevnih proizvodov od družbe Broadcom; (b) prekinila vse obstoječe sporazume in ne bo sklenila novih sporazumov, ki (i) pridobitev zadevnega proizvoda pogojujejo s tem, da proizvajalec originalne opreme od družbe Broadcom pridobi drug zadevni proizvod ali kateri koli drug proizvod, ali (ii) podelitev ugodnosti za zadevni proizvod pogojujejo s tem, da proizvajalec originalne opreme pridobi ali odda ponudbo tudi za drug zadevni proizvod ali kateri koli proizvod družbe Broadcom; (c) prekinila vse obstoječe sporazume in ne bo sklenila novih sporazumov, ki od proizvajalca originalne opreme zahtevajo, da ponuja le naprave, ki temeljijo na zadevnih proizvodih družbe Broadcom, ali pogojujejo podelitev ugodnosti v zvezi z zadevnimi proizvodi s tem, da proizvajalec originalne opreme ponuja le naprave, ki temeljijo na zadevnih proizvodih družbe Broadcom. Ob izpolnjevanju posebnih pogojev lahko družba Broadcom podeli ugodnosti pri posameznih ponudbah v EGP; (d) prekinila vse obstoječe sporazume in ne bo sklenila novih sporazumov, s katerimi se ponudnika storitev iz EGP (6) (i) z necenovnimi ali retroaktivnimi cenovnimi ugodnostmi obvezuje ali spodbuja, da več kot 50 % potrebnih TV-komunikatorjev, optičnih rezidenčnih vhodov ali rezidenčnih vhodov za omrežje xDSL pridobi z napravami, ki temeljijo na zadevnih proizvodih družbe Broadcom; (ii) obvezuje ali spodbuja, da od proizvajalcev originalne opreme zahteva le ponudbo naprav, ki temeljijo na zadevnih proizvodih družbe Broadcom, ali (iii) obvezuje ali spodbuja, da hkrati z enim zadevnim proizvodom družbe Broadcom pridobi še njen drug zadevni proizvod in/ali drug proizvod.